Karolinenkoog

Karolinenkoog er en kommune i kretsen Ditmarsken i den tyske delstaten Schleswig-Holstein. Karolinenkoog ligger i Eiderens amt, før 2008 i Lundens amt. Ved utgangen av 2013 hadde Karolinenkoog anslagsvis 141 innbyggere, basert på folketellingen i 2011.

Karolinenkoog ligger ved Eiderens utløp i Nordsjøen i det nordlige Ditmarsken. Over Eideren er det broforbindelse på Bundesstraße 5 mellom Karolinenkoog og Tönning i Nordfriesland. Følger man klokken fra nord, grenser Karolinenkoog til Tönning og Oldenswort i Nordfriesland og Groven, Hemme, Strübbel, Schülp og Wesselburenerkoog i Ditmarsken.

Karolinenkoog er en polder, på tysk koog, som ble oppkalt etter prinsesse Caroline av Danmark i 1800. Den fremste næringsveien er jordbruket, som baserer seg på dyrking av kål og poteter. Stedet har også et hotell. Utenfor dikene i Karolinenkoog og Wesselburenerkoog ligger et naturvernområde, Dithmarscher Eidervorland mit Watt.

Referanser

Eksterne lenker 
 

Kommuner i Ditmarsken